હવે તો મોડલ સીટીના નામે બે ટંકની રોજી કમાવવા માટે સંઘર્ષ કરતા લારી-ગલ્લાવાળાઓ પણ ભયભીત છે. કોઈ નોટિસ વગર તેમને એક જ ઝટકામાં સાફ કરી દીધા. સરકાર પહેલાંથી જ રોજગાર ઊભા કરવામાં નિષ્ફળ ગઈ છે. એમાંય મજબૂરીમાં સ્વરોજગાર ઊભા કરી પોતાના ગુજરાન ચલાવતા લોકોને દયનીય સ્થિતિમાં મૂકી દીધા છે. ગુડ ગવર્નેન્સના નગારા પીટવામાં આવ્યા પરંતુ ન તો શહેરોમાં પા‹કગની કોઈ યોગ્ય વ્યવસ્થા ન અસંગઠિત ક્ષેત્રોમાં મહેનત-મજૂરી કરતા લોકો માટે કોઈ વૈકલ્પિક વ્યવસ્થા. ટૂંકમાં જાઈએ તો કોઈ ભયમુક્ત નથી. ક્યાંક પોલીસનો આતંક, ક્યાંક અધિકારીઓની દબંગગીરી, ક્યાંક ગૌરક્ષકોનો આતંક, ક્યાંક ધર્મના નામે ધર્માન્ધતા. મુસ્લિમ અને દલિતોને જાનનો ભય, સ્ત્રીઓને આબરુનો ભય, ઈમાનદાર અફસરોને બદલીનો ભય, મજદૂરોને રોજગારનો ભય, બહુમતીના માનસમાં ઉપજાવી કાઢેલો મુસલમાનોનો ભય… કોલમ્બિયા યુનિવર્સિટીના રિપોર્ટ મુજબ શાંતિમાં ભારતનો ક્રમ ૧૮૦માંથી ૧૭૭મો છે. આજે દરેક ભારતીયને વાયુ પ્રદૂષણના વાદળોએ ઘેરામાં લીધા છે. આવી પરિસ્થિતિમાં મોદીનું સ્વસ્થ ભારતનું સ્વપ્ન કેવી રીતે પૂરૂં થશે?!! ભારત ભય મુક્ત નથી થયું બલ્કે સાચું કહું તો જનતાને ભયભીત કરી સત્તા પર વિરાજમાન છે.